הירומי

הירומי אוהרה (ביפנית: 上原ひろみ, באנגלית: Hiromi Uehara; נולדה ב-26 במרץ 1979) היא מלחינה ופסנתרנית ג'אז יפנית, בוגרת מכללת ברקלי למוזיקה שבבוסטון.

 סגנון אישי 
הירומי היא נגנית וירטואוזית ומלחינת ג'אז, שסגנונה המוזיקלי הוא מעין היתוך בין ג'אז לבין מוזיקה קלאסית ורוק, ולעיתים גם מוזיקה יפנית מסורתית. הרכביה כוללים לרוב הרכב טריו ג'אז: פסנתר (ולעיתים גם סינטיסייזר), גיטרה בס, תופים, ולעיתים מצטרפים להרכב גם גיטרה חשמלית וסקסופון.

ניתן למצוא בלחניה משקלים מוזיקליים אי זוגיים כמו 7/4 או 9/4 או 15/16, שאינם נפוצים בג'אז מסורתי.

 ביוגרפיה 
הירומי נולדה ביפן, ואת שיעורי הפסנתר הראשונים שלה קיבלה כבר בגיל שש. שנה אחר כך החלה ללמוד בבית הספר של ימאהה למוזיקה. היא החלה להופיע בפומבי מגיל 12, ובגיל 14 נסעה לצ'כיה שם ניגנה עם התזמורת הפילהרמונית הצ'כית. בהמשך נעוריה הפכה לפסנתרנית ג'אז מן השורה, ובגיל 17 התגלתה על ידי הפסנתרן צ'יק קוריאה ואף ניגנה עמו.

ב-1999 עברה לארצות הברית ולמדה מוזיקה במכללת ברקלי למוזיקה שבבוסטון. לאחר סיום לימודיה, במאי 2003, אימצה אותה חברת התקליטים Telarc בה הוציאה את אלבום הבכורה שלה Another Mind, שהופק על ידי פסנתרן הג'אז-אוונגארד אחמד ג'אמל. האלבום כולל ביצועים וירטואוזיים ללחנים פרי עטה, ומאופיין בסגנון פיוז'ן בו פסנתרנון הג'אז של הירומי מתמזג בטבעיות בדיסטורשנים, בס וסינטיזסייזר חשמליים. הירומי מפגינה בו שליטה במגוון סגנונות, מרוק ועד לרגטיים. האלבום זכה בפרס "אלבום הזהב" ולתואר "אלבום הג'אז של השנה".

כשנה לאחר מכן יצא אלבומה השני Brain, שזכה אף הוא להצלחה רבה ובו מנגנת הירומי עם הרכב טריו ג'אז קלאסי, הכולל בס ותופים. אותו הטריו מלווה את הירומי באלבומה השלשי Spiral, בו ממשיכה הירומי להפגין וירטואוזיות פסנתרנית ויצירתיות כמלחינה.

בשנת 2005 הופיעה בישראל בפסטיבל הג'אז הבינלאומי אילת, והתקבלה באהדה על ידי הקהל הישראלי. בתחילת שנת 2006 הופיעה הירומי בישראל שוב לרגל צאת אלבומה השלישי Spiral.

בשנת 2007 הרחיבה את הטריו המלווה אותה לקוורטט, כשהיא מצרפת אליה את הגיטריסט האוונגרדי . אלבומה הרביעי, Time Control, יצא תחת השם Hiromi's Sonicbloom והוא אלבום קונספט, העוסק כולו בנושא הזמן.

בנובמבר 2009 הופיעה בתל אביב בהופעתה השלישית בישראל, יחד עם המתופף והיוצר הברזילאי מאוריציו זוטרלי (Mauricio Zottarelli), הבסיסט האנגלי  והגיטריסט והיוצר האמריקאי ג'ון שאנון (John Shannon), במופע קבוצת "הסוניקבלום של הירומי" (Hiromi's Sonicbloom).

ב-16 בנובמבר 2015 הופיעה שוב בישראל, בהאנגר 11 בנמל תל אביב, ואירחה את הבסיסט אנתוני ג'קסון (פול סיימון, The O'Jays, סטילי דן, צ'יק קוריאה) ואת המתופף סיימון פיליפס (Toto, The Who, Judas Priest, David Gilmour Jack Bruce). עד 2023 הקליטה 15 אלבומים ולקראת סוף אותה שנה הייתה צפויה להגיע שוב לפסטיבל הג'אז הבינלאומי אילת עם הפרויקט החדש Hiromi Sonicwonder, רביעייה שתבצע קטעים מתוך אלבומה האחרון Sonicwonderland. מפאת פרוץ מלחמת חרבות ברזל (7.10.23) בוטל הביקור ואירוע הפסטיבל כולו.

 דיסקוגרפיה חלקית 
שמאל|ממוזער|150px|עטיפת האלבום Anothermind

 האלבום (Another Mind (2003 
נגנים
 הירומי אוהרה - פסנתר וקלידים
 מיטץ' כהן - בס
 דייב דיסנסו - תופים

נגנים אורחים
 אנטוני ג'קסון - בס
 ג'ים אודגרן - סקסופון - אלט
 דייב פיוקזינסקי - גיטרה

רצועות
 XYZ
 Duble Personality
 Summer Rain
 Joy
 Binary System
 Truth and Lies
 Dancando No Paraiso
 Another Mind
 The Tom and Jarry Show

 האלבום (Brain (2004 
שמאל|ממוזער|150px|עטיפת האלבום Brain
נגנים
 הירומי אוהרה - פסנתר וקלידים
 טוני גריי - גיטרה בס
 מרטין ואליהולה - תופים

נגנים אורחים
 אנטוני ג'קסון - בס

רצועות
 Kung-Fu World Champion
 If
 Wind song
 Brain
 Desert on the Moon
 Green Tea Farm
 Keytalk
 Legend of the Purple Vally

 האלבום (Spiral (2006 
שמאל|ממוזער|150px|עטיפת האלבום Spiral
נגנים
 הירומי אוהרה - פסנתר וקלידים
 טוני גריי - בס
 מרטין וליהורה - תופים

רצועות
 Spiral
 Open Door - Tuning Prologue
 Deja Vu
 Reverse
 Edge
 Old Catsle - By the River - In The Middle of a Forest
 Love and Laughter
 Return of the Kung - Fu World Champion
 Big Chill

 האלבום (Time Control (2007 
נגנים
 הירומי אוהרה - פסנתר וקלידים
 טוני גריי - בס
 מרטין וליהורה - תופים
 דייב פיוקזינסקי - גיטרות

רצועות
 Time Difference
 Time Out
 Time Travel
 Deep Into the Night
 Real Clock vs. Body Clock = Jet Lag
 Time and Space
 Time Controlled, or Controlled by Time
 Time Flies
 Time's Up

 קישורים חיצוניים 





 "Desert on the Moon", מתוך Brain
 הירומי בהופעה חיה, עם צ'יק קוריאה



הערות שוליים

קטגוריה:נגני ג'אז: פסנתרנים
קטגוריה:בוגרות מכללת ברקלי למוזיקה
קטגוריה:בוגרי מכללת ברקלי למוזיקה
קטגוריה:פסנתרניות אמריקאיות
קטגוריה:מלחינות אמריקאיות
קטגוריה:אמריקאיות שנולדו ב-1979
קטגוריה:אמריקאים שנולדו ב-1979